Kristian Kostov

Kristian Konstantinov Kostov (bulgarsk: Кристиан Константинов Костов, ; født 15. mars 2000) er en bulgarsk-russisk sanger. Han var en av finalistene i sesong 1 av russiske The Voice Kids og ble nummer to i sesong 4 av X Factor Bulgaria. Han representerte Bulgaria i Eurovision Song Contest i 2017 med sangen «Beautiful Mess», der han endte på andreplass. I januar 2018 vant Kostov EBBAs publikumspris. I 2019 deltok han i den kinesiske talentkonkurransen Singer på Hunan Television.

Bakgrunn
Kostov ble født i Moskva av en kasakhstansk mor og en bulgarsk far. Han har en eldre bror, Daniel, og lillesøsteren Sofia. Som barn lærte han bulgarsk av faren, mens broren lærte ham engelsk. Som femåring begynte han å synge og spille piano. Han sang i koret Neposedi, og i 2012 representerte han Bulgaria i juniorversjonen av New Wave, en internasjonal konkurranse for unge popsangere.
 
Han deltok senere i russiske The Voice og senere med i The Voice Kids Russia med Dima Bilan som mentor. Under en ferietur til Bulgaria bestemte han seg for å delta på audition til fjerde sesongen av X Factor Bulgaria. Kostov ble plukket ut til konkurransen, som han til slutt ble nummer to.

7. oktober 2016 slapp han debutsingelen «Ne si za men» på Virginia Records, og i 2017 representerte han Bulgaria i Eurovision Song Contest med sangen «Beautiful Mess». Kostov ble den første Eurovision-deltakeren som er født på 2000-tallet. Han endte på andreplass, bak Portugals Salvador Sobral og «Amar pelos dois».

I januar 2019 deltok Kostov i den syvende sesongen av Singer, et kinesisk tv-sendt talentprogram. I den første runden opptrådte han med etablerte kinesiske artister so Liu Huan, Chyi Yu, Yang Kun, Wu Tsing-fong, Zhang Xin og  Escape Plan. Kostov ble stemt ut etter seks uker, men fikk delta på nytt i utslagsrunden 29. mars, der han ble nummer syv av åtte deltakere.

Diskografi

EP-er

Singler

Referanser

Eksterne lenker 
 
 
 
 

Russiske sangere
Bulgarske sangere
Personer fra Moskva